सिमरी बख्तियारपुर (सहरसा) से ब्रजेश भारती की रिपोर्ट :-
प्रखंड पशु टीकाकर्मी संघ ने मंगलवार से दस अप्रैल से 24 अप्रैल तक चलने वाले पशु टीकाकरण अभियान का विरोध कर टीकाकरण नहीं करने का निर्णय ले हड़ताल शुरू कर दिया है।
मानदेय पर कार्य करने वाले टीकाकर्मी संघ के अध्यक्ष मनोज कुमार, सचिव धर्मेन्द्र यादव, कोषाध्यक्ष संतोष कुमार,रामजतन कुमार,चंदन कुमार, राजकुमार, ठाकुर प्रसाद,सुदीन कुमार, शम्भू यादव, नीतीश,इन्द्रदेव, दयानंद,रंजीत, अजीत, संतोष,अनिल,राम कुमार देवेन्द्र, दयानंद आदि ने एक हस्ताक्षरित आवेदन प्रखंड भ्रमणशील पशु चिकित्सा पदाधिकारी को प्रेषित कर कहा है कि ये लोग 2010 से ही सरकारी पदाधिकारी के सरकारी आदेश के आलोक में न्युनतम दर पर पशु टीकाकरण सहित विभाग के अन्य कार्यों को करते आ रहे हैं। लेकिन हमलोगों को नियमित मजदुरी का भी भुगतान नहीं किया जा रहा है। जिसकी वजह से हमलोगों के समक्ष भुखमरी की समस्या उत्पन्न हो गई है।
इन लोगों का कहना है कि जब तक हमलोगो को सरकारी सेवा में स्थाई रूप से सरकारी कर्मी का दर्जा, पशु मित्र के स्थान पर समायोजन, नियुक्ति में समय में छुट, टीकाकरण कर्मीयों को दुर्घटना बीमा आदि का लाभ नहीं मिल जाता ये हड़ताल जारी रहेगा।
इस मौके पर सुरेश यादव, जितेंद्र यादव,चंदन कुमार,बिपलव कुमार, मुकेश कुमार आदि मौजूद रहे।